**ОТЧЕТЕН ДОКЛАД**

**ЗА ДЕЙНОСТТА НА НАРОДНО ЧИТАЛИЩЕ**

**„НОВА СВЕТЛИНА 2019“**

**С.МРЕЖИЧКО ЗА 2021г**

Народно читалище „Нова светлина-2019“ е действащо читалище със седалище с. Мрежичко, общ. Руен, обл. Бургас

Проведените мероприятия са следните: **21.01 Бабинден -** Не го празнувахме заради пандемията Ковид-19

**02.02 Петльовден -** Нямаше почти никакъв интерес от жителите на селото и решихме да не го отпразнуваме.

**01.03 Баба Марта** - Изработихме саморъчно мартеници, които след това се подариха на децата от ДГ в с.Мрежичко и на жителите на селото.

**08.03 Изработване на картички за 8-ми март -** Изработихме с много труд и обич прекрасни картички с малките посетители, които после се подариха на майките.

**21.03 Първа пролет /неделя/ –** На 19.03 Излязохме на разходка в гората.

**02.04 Ден на детската книга –** Децата бяха поканени заедно с майките си. Пред читалището бе открита читалня, прочетохме любимите приказки на малките.

**22.04 Ден на Земята –** Присъстваха по малките деца и им бяха раздадени готови шаблони за оцветяване на тема Планетата Земя.

**02.05 Великден**

**06.05 Гергьовден**

**24.05 Ден на славянската писменост и култура**

**-** През май не се събрахме поради големия брой болни от Ковид-19

**01.06 Международен ден на детето –** Денят на детето се отбеляза на открито. Организираха се щафетни игри. Деня мина с много игри, песни, танци и забавления.

**02.06 Ден на Ботев –** С по големите деца се проведе беседа на тема ‚,Ден на Ботев и на загиналите за свободата и независимостта на България‘‘

**01.07 – 31.08 Откриване на ,,Лятна работилничка‘‘ за децата на с.Мрежичко –** Идеята за лятната работилничка не се осъществи поради липса на условия и материална база.

**10.09 Сбогом лято – програма за закриване на ваканцията** – не се отпразнува поради пандемията Ковид-19

**15.09 Откриване на новата учебна година** – също не се осъществи поради пандемията Ковид-19

**22.10 Да си направим хербарий –** Излязохме на разходка в гората и събрахме есенни листа за хербарий. По пътя играхме игри, разказахме вицове и се позабавлявахме.

**01.11 Честване деня на народните будители –** С децата от 4-ти и 5-ти клас приготвихме беседа за деня на народните будители.

**Конкурс за изработка на най-красива сурвачка** – По големите момчета донесоха дрянови клони, а после с по малките ги украсихме. С избраната най-красива сурвачка сурвакаха жителите на селото.

**17.12 Изработване на Коледна картичка –** Саморъчно изработихме коледните картички в читалището, а после бяха подарени на родителите.

**23.12 Коледа - празнична програма -** Музикална програма с участието на децата от ДГ на с.Мрежичко

Дата: 12.04.2022г. Изготвил:  
 / Хюлия Юнуз /

Председател:  
 / Хазиме Юсуф/